Готови ли сте за следваща стъпка в професионалното си развитие в ЕСО?
Това зависи от вас! Понякога новото предизвикателство не е далеч – 
то е просто следваща възможност в рамките на екипа.
Търсим мотивиран колега, който има желание да надгражда своите знания и умения, да поема нови отговорности и да допринася за развитието на дейността на дружеството.
Във връзка с попълването на екипа и предоставянето на възможност за професионално израстване на служителите, ЕСО ЕАД, Управление МЕР Пловдив обявява вътрешен подбор за позиция:

„Електромонтьор, подстанции – оператор“ 
За отдел Пазарджик,  ел. подстанция „Алеко“

Каква ще бъде Вашата роля?
 
· Стриктно спазва реда за приемане и предаване на смените и правилата за оперативно обслужване, определени с Наредба № 9 от 09.06.2004 г. за техническата експлоатация на електрически централи и мрежи /глава четвърта/ и Наредба № РД–16-57 от 28.01.2008г. за дейността  на операторите на електроенергийната система и на разпределителните мрежи, както и на оперативния дежурен персонал от електроенергийните обекти и електрическите уредби на потребителите;
· Следи измененията и особеностите в електрическата и технологична схема и състоянието на съоръженията, контролира показанията на електроизмервателните уреди;
· Периодично извършва обходи и огледи на съоръженията в енергийния обект, съгласно местните инструкции; проверява на светло и тъмно за нагряването на контактните съединения;

Какво предлагаме? Системата от възнаграждения и придобивки е позната за Вас, но когато съберем всичко на едно място се получава един добър допълнителен ПОРТФЕЙЛ:

· Постоянен трудов договор
· Мотивиращо заплащане
· Отлични социални придобивки
· Здравна застраховка и допълнително пенсионно осигуряване
· Карта за спорт на преференциална стойност
· Допълнителен платен годишен отпуск
· Въвеждащо обучение по индивидуален план с подкрепата на ментор 
· Възможност за професионално развитие в рамките на организацията
· Включване в интересни проекти и инициативи
· Възможност да допринесете активно за развитието на организацията


От Вас очакваме:

· Техническа и аналитична компетентност
· Умение за работа в екип и комуникативност 
· Ефективен обмен на информация и професионална компетентност
· Дисциплинираност и отговорност за действията си и резултатите от тях
· Ангажираност за постигане на високи резултати в съответствие с поставените цели и изисквания. 
· Способност за работа на открито 
· Адекватни реакции при аварийни, стресови ситуации.


Изисквания за заемане на длъжността: 

· Образование- средно, средно специално, удостоверено със Свидетелство за професионална квалификация по електротехническа специалност;
· Трудов стаж- 1 година практика по техническо или оперативно обслужване на електрически уредби/ подстанции;
· Да познава:
· електрическата и технологичната схема на ел. подстанциите и параметрите на елементите в тях;
· спецификата на работа на ел. подстанциите; 
· конструктивните особености на съоръженията в ел. подстанциите;
· Да познава и изпълнява:
· оперативните и експлоатационните инструкции, регламентиращи дейността на ел. подстанциите;
· инструкциите за експлоатация на ПАА (Противоаварийна автоматика) в подстанциите;
· инструкцията за действията при възстановяване на ЕЕС след тежки аварии;
· Да притежава минимум четвърта квалификационна група по ПБЗРЕУЕТЦЕМ;
· Да има задълбочени знания по електротехника и устройство на електрическите уредби и мрежи;

Ако сте готови да приемете предложението, изпратете автобиография и мотивационно писмо на e-mail  jobs@eso.bg  или на място в Управление МЕР по месторабота. Те ще бъдат насочени към УМЕР Пловдив.
Краен срок за подаване на документите* до 23.10.2026 г.

Подборът ще протече на два етапа:
· Първи етап – подбор по документи; 
· Втори етап – интервю с избраните по документи кандидати 
* Всички кандидатури ще се разглеждат при стриктна конфиденциалност и ще бъдат обработвани, съгласно Закона за защита на личните данни за целите на настоящия подбор.
